**PARENGTI SUSIPAŽINIMUI VISAGINO SAVIVALDYBĖS ATLIEKŲ PREVENCIJOS IR TVARKYMO 2021-2027 METŲ PLANO PROJEKTAS IR SPAV ATASKAITA**

Informuojame, kad parengti Visagino savivaldybės atliekų prevencijos ir tvarkymo 2021-2027 metų plano (toliau – Planas) projektas ir strateginio pasekmių aplinkai vertinimo (toliau – SPAV) ataskaita.

Plano rengimo organizatorius – UAB „Utenos regiono atliekų tvarkymo centras“, J. Basanavičiaus g. 59, 28241 Utena, interneto svetainės adresas <https://uratc.lt/>, tel. (8 389) 50 440, el. p. [info@uratc.lt](mailto:info@uratc.lt).

Su parengtais dokumentais galima susipažinti UAB „Utenos regiono atliekų tvarkymo centras“ patalpose J. Basanavičiaus g. 59, Utena, interneto svetainėje adresu <https://uratc.lt/regionines-apimties-dokumentai/>, ir Visagino savivaldybės administracijos patalpose Parko g. 14, Visaginas, nuo 2023 m. liepos 17 d. iki 2023 m. rugpjūčio 11 d.

Pasiūlymus dėl Plano projekto ir vertinimo ataskaitos galima teikti raštu J. Basanavičiaus g. 59, 28241 Utena, arba el. paštu [info@uratc.lt](mailto:info@uratc.lt) iki viešo supažindinimo su Plano projektu ir SPAV ataskaita pradžios ir jo metu. Po viešo supažindinimo pasiūlymai nebepriimami. Teikiant pasiūlymus fiziniai asmenys turi nurodyti vardą, pavardę ir adresą pagal deklaruotą gyvenamąją vietą, juridiniai asmenys – teikiančiojo asmens vardą, pavardę ir savo, kaip juridinio asmens, pavadinimą, buveinės adresą (visais atvejais galima nurodyti elektroninio pašto adresą, telefono numerį, kitus rekvizitus), pasiūlymo teikimo datą, pasiūlymo esmę (pasiūlymas turi būti aiškus ir suprantamas). Raštu pateiktas pasiūlymas turi būti pasirašytas. Visi gauti pasiūlymai bus išnagrinėti, įvertinti ir nuspręsta, ar atsižvelgti į pasiūlymus, ar juos atmesti.

Viešas supažindinimas įvyks 2023 m. rugpjūčio 14 d. 17.30 val. nuotoliniu būdu ir Visagino savivaldybės mažojoje posėdžių salėje Parko g. 14, Visaginas. Prisijungimo nuoroda (jungtis per naršyklę): <https://teams.live.com/meet/9417160394256?p=AAV33bxc2Afry9eB>

UAB „JOSTRA“ informacija